Diari Oficial de la Generalitat Valenciana


Sumari del DOGV 5401, del 04-12-2006 (2006/14148)

DECRET 178/2006, d'1 de desembre, del Consell, pel qual se suspén parcialment la vigència del Pla General de Carlet.
--------------------------------------------------------------------------------------------------------------------

### Dades del document

Número de DOGV
:   5401

Data del DOGV
:   04-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14624


Data del document
:   01-12-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Carlet
    * pla d'urbanisme

DECRET 178/2006, d'1 de desembre, del Consell, pel qual se suspén parcialment la vigència del Pla General de Carlet. [2006/A14179]  
El Pla General d'Ordenació Urbana vigent en el municipi de Carlet, el va aprovar definitivament la Comissió Provincial d'Urbanisme de València el 16 de desembre de 1980. Després del llarg període d'aplicació d'aquest instrument urbanístic, l'Ajuntament de Carlet va iniciar les gestions perquè es revisara, que van comportar l'aprovació del document de concert previ el 20 de maig de 2000, l'exposició al públic del Pla General mitjançant un acord del Ple de 25 de març de 2004 i l'aprovació provisional del Pla General per acord del Ple de 15 de novembre de 2004.  
L'exposició al públic del Pla general va suposar la suspensió de l'atorgament de llicències per a aquelles àrees del territori les noves determinacions de les quals ocasionaren la modificació del règim urbanístic vigent, fins que es produïra l'aprovació definitiva del Pla General o pel transcurs del termini màxim de dos anys segons l'article 57, en el seu moment vigent, de la Llei 6/1994, de 15 de novembre, de la Generalitat, Reguladora de l'Activitat Urbanística.  
Cal mencionar que des de la data d'aprovació del document de concert previ la Generalitat ha aprovat diversos textos legals (Llei 4/2004, de 30 de juny, d'Ordenació del Territori i Protecció del Paisatge; Llei 10/2004, de 9 de desembre, del Sòl No Urbanitzable; Llei 16/2005, de 30 de desembre, Urbanística Valenciana), als quals el procediment d'elaboració del Pla General ha hagut, preceptivament, d'ajustar-se.   
Davant d'aquesta situació, el Ple de l'Ajuntament de Carlet, en sessió de 27 d'octubre de 2005, va acordar instar el Consell perquè, mitjançant un decret, suspenguera parcialment la vigència del Pla General fins a l'entrada en vigor del nou Pla General. Així mateix, mitjançant un acord de la Junta de Govern Local de l'Ajuntament de Carlet, de data 22 de maig de 2006, es va instar el Consell perquè suspenga la vigència del Pla General vigent, exclusivament quant a les edificacions afectades per un nou règim d'alineacions que s'imposen ex novo amb el Pla General pendent d'aprovació, que afecta un nombre reduït d'immobles sense que, en cap cas, es prive generalment els particulars de la possibilitat de promoure l'edificació en les seues parcel·les.  
La possibilitat d'efectuar la suspensió que s'insta està recollida expressament en l'article 102 de la Llei 16/2005, de 30 de desembre, de la Generalitat, Urbanística Valenciana, mantenint-se fins a l'entrada en vigor del nou pla en elaboració i, com a màxim, pel termini de quatre anys, i s'ha d'establir el règim urbanístic aplicable transitòriament en el municipi.  
L'objectiu final d'aquesta suspensió és obtindre un òptim entorn del nucli urbà, primant els interessos col·lectius sobre els particulars, pretenent la millora del traçat urbà i del trànsit rodat, especialment per a vehicles de seguretat i la prestació de serveis públics. Objectiu que pot veure's hipotecat en cas de permetre's les noves edificacions sobre alineacions contradictòries amb les previstes, que generarien situacions irreversibles a curt i mitjà termini.  
L'excepcionalitat de la mesura aconsella la seua estricta limitació als aspectes mereixedors de protecció, és a dir, l'alineació de vials, per la qual cosa la suspensió ha de cenyir-se a aquest exclusiu aspecte, perseguint el menor perjudici possible als interessos particulars, aplicant-se en tota la resta el vigent Pla General. Suspensió que no pot excedir, en qualsevol cas, del termini d'un any, que es considera un termini més que suficient per a la finalització de les tasques d'elaboració del Pla General definitiu.  
Tot això atenent igualment criteris de minimització de les responsabilitats administratives que resulten exigibles per la present suspensió, responsabilitat que correspon i assumix l'Ajuntament de Carlet quant a administració responsable de l'elaboració del Pla General del qual prové el present decret.  
Per això, atenent la sol·licitud formulada per l'Ajuntament de Carlet, mitjançant un acord del Ple de l'Ajuntament de 27 d'octubre de 2005 i un acord de la Junta de Govern Local de 22 de maig de 2006, per a la suspensió de la vigència del Pla General de Carlet respecte a determinades alineacions de vials del nucli urbà de l'esmentat municipi, i complits els tràmits procedimentals, a proposta del conseller de Territori i Habitatge i amb la deliberació prèvia del Consell, en la reunió del dia 1 de desembre de 2006,   
DECRETE  
Article 1  
Suspendre parcialment la vigència del Pla General aprovat definitivament per la Comissió Provincial d'Urbanisme de València el 16 de desembre de 1980, exclusivament respecte a les alineacions dels vials indicats en l'annex I i que afecten els immobles que apareixen en l'annex II.  
Article 2  
La suspensió es mantindrà fins a l'entrada en vigor del nou pla en tramitació i, com a màxim, pel termini d'un any.  
Article 3  
El règim urbanístic aplicable en el municipi durant la vigència de la present suspensió serà l'establit pel vigent Pla General, limitant la suspensió a l'àmbit indicat per l'article 1.  
DISPOSICIÓ FINAL  
El present decret tindrà efectes des del mateix dia que es publique en el Diari Oficial de la Generalitat.  
València, 1 de desembre de 2006  
El president de la Generalitat,  
FRANCISCO CAMPS ORTIZ.  
El conseller de Territori i Habitatge,  
ESTEBAN GONZÁLEZ PONS  
ANNEX I  
La representació gràfica queda descrita  
en els plans que s'adjunten.  
ANNEX II  
. Nucli antic:  
 - C/ Fondo, núm. 32-34-36.  
 - C/ del Rosari, núm. 2-7-6-88-20-54-01.  
 - C/ Guillem Sorolla, núm. 6-3-5-49-21-58.  
 - C/ Velázquez, núm. 8-2-3-80-16.  
 - Pl. Major, núm. 12.  
 - C/ Llarg, 14.  
 - C/ Sant Vicent Ferrer, núm. 9-7-06-78-22.  
 - C/ del Forn, núm. 17-26-68-02-23-48.  
 - C/ de Dalt, núm. 5-12-90-95.  
 - C/ Germans Hervás Lloret, núm. 17-83-83-95.  
 - C/ Major, núm. 17-27.  
 - C/ Enginyer Balaguer, núm. 8-10-12.  
. Resta població:  
 - C/ Raval, núm. 1.  
 - C/ Badajoz, núm. 1.  
 - C/ Vilanova, núm. 74.  
 - C/ Ravalet, núm. 70.  
 - C/ Poeta Nicolás Guillem, núm. 2.  
 - C/ Poeta Nicolás Guillem, s/n, cantó c/ Ravalet i c/ Concepción Arenal.